PACE ปิดพุ่งแรง 12% จับตาประเด็นปลดล็อคกังวล “ขาดสภาพคล่อง”!
PACE ปิดพุ่งแรง 12% จับตาประเด็นปลดล็อคกังวล "ขาดสภาพคล่อง"! โดยปิดตลาดอยู่ที่ 2.26 บาท บวก 0.24 บาท หรือ 11.88% สูงสุด 2.44 บาท ต่ำสุด 1.98 บาท ด้วยมูลค่าซื้อขาย 190.81ล้านบาท
10 ส.ค. 2560

ผู้สื่อข่าวรายงานว่า ราคาหุ้นบริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ปิดตลาดอยู่ที่ 2.26 บาท บวก 0.24 บาท หรือ 11.88% สูงสุด 2.44 บาท ต่ำสุด 1.98 บาท ด้วยมูลค่าซื้อขาย 190.81 ล้านบาท

ทั้งนี้แหล่งข่าวจากวงการการเงินเปิดเผยว่า ราคาหุ้น PACE ปรับตัวขึ้นนั้น เบื้องต้นคาดว่าเป็นผลจากการคลายความวิตกกังวลเกี่ยวกับสภาพคล่องทางการเงินของบริษัท เนื่องจากอาจมีการบรรลุข้อตกลงกับสถาบันการเงินบางแห่งเพื่อขอรับสนับสนุนทางการเงิน อีกทั้งเป็นการปรับตัวขึ้นหลังจากราคาหุ้นปรับตัวลงแรงก่อนหน้านี้ 6 วันติด ซึ่งจากการตรวจสอบพบว่า ราคาปรับตัวลงถึง 19.2%